WHA พุ่งเกือบ 7% แรงในรอบ 1 ปี โบรกฯแนะซื้อรับผลดี EEC เต็มพิกัด
WHA พุ่งเกือบ 7% แรงในรอบ 1 ปี โบรกฯแนะซื้อรับผลดี EEC เต็มพิกัด โดยณ เวลา15.22น. อยู่ที่ระดับ 3.38 บาท บวก 0.22 บาท หรือ 6.96% ด้วยมูลค่าซื้อขาย 1.82 พันล้านบาท 
7 ก.ย. 2560

ผู้สื่อข่าวรายงาน บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ณ เวลา15.22น. อยู่ที่ระดับ 3.38 บาท บวก 0.22 บาท หรือ 6.96% ด้วยมูลค่าซื้อขาย 1.82 พันล้านบาท โดยราคาหุ้นปรับตัวขึ้นแรงในรอบ 1 ปี โดยนับตั้งแต่หุ้นเคยขึ้นไปทดสอบระดับ 3.40 บาท เมื่อวันที่ 6 ก.ย.59

บล.ดีบีเอสฯ ระบุในบทวิเคราะห์ว่า แนะนำซื้อ WHA ประเมินราคาพื้นฐานที่ 3.56 บาท ด้วย P/E ปี 60 ที่ 16.5 เท่า ราคาปิดมีส่วนเพิ่มอีก 13.5% คาดว่า WHA จะได้รับประโยชน์จากนโยบายระเบียงเศรษฐกิจ (EEC) อย่างเต็มที่ เพราะมีที่ดินที่จะพัฒนาเป็นนิคมฯในอนาคตถึง 9 พันไร่ และทางบริษัทมีกลยุทธ์เปิดนิคมฯใหม่ของ HEMRAJ รวมทั้งโลจิสติกส์คลังสินค้าและโรงงานสำเร็จรูปที่รองรับ EEC เช่นเจาะอุตสาหกรรมที่รัฐส่งเสริมการลงทุน เช่น หุ่นยนต์ อากาศยาน และรถยนต์ไฟฟ้าเป็นต้น